b'\n_START_ARTICLE_\nRudolf Pere\xc5\xa1in\n_START_SECTION_\n\xc5\xa0olanje\n_START_PARAGRAPH_\nV zadnjem razredu osemletke se je odlo\xc4\x8dil za poklic pilota. Gimnazijo je naredil v Mostarju. Uspe\xc5\xa1no je opravil psihofizi\xc4\x8dni preizkus visokih kriterijev in se leta 1977 vpisal v Visoko pilotsko voja\xc5\xa1ko akademijo Zadar. Kon\xc4\x8dal jo je leta 1981 kot eden izmed najbolj\xc5\xa1ih pilotov, z nadpovpre\xc4\x8dnimi rezultati, pri \xc4\x8demer je dobil naziv bojnega pilota, pilotska zlata krila in prvi \xc4\x8dastni\xc5\xa1ki \xc4\x8din. Istega leta je bil zaradi posebnih letalskih in psihofizi\xc4\x8dnih sposobnosti, posebno pa zaradi visoke tehnike pilotiranja, preciznosti in odmerjenosti v postopkih ter zaradi dobrega spomina in zmo\xc5\xbenosti opazovanja, izbran za pilota izvidnika z lovskim letalom MiG-21. Na letih v Biha\xc4\x87u je dosegel svoje profesionalne vrhunce.\n_START_SECTION_\nBeg iz Jugoslovanske ljudske armade\n_START_PARAGRAPH_\nLeta 1990, ko se je JLA pripravljala na napad na Hrva\xc5\xa1ko, je kakor ve\xc4\x8dina Hrva\xc5\xa1kih pilotov odklonil pristopiti politi\xc4\x8dni organizaciji Zveza komunistov Jugoslavije - gibanje za Jugoslavijo, ki bi naj napravila novo ideolo\xc5\xa1ko osnovo za obstanek centralizirane in unitarne dr\xc5\xbeave pod vodstvom Milo\xc5\xa1evi\xc4\x87eve Srbije._NEWLINE_Pere\xc5\xa1in se je brez dvoma odlo\xc4\x8dil z MiG-om zapustiti JLA in se vklju\xc4\x8diti v obrambo svoje domovine. Kljub tveganosti naloge - kot mnogi Hrvati je bil namre\xc4\x8d pod stalnim nadzorom - je do potankosti izdelal na\xc4\x8drt bega. V \xc4\x8dasu enega izmed opazovalnih letov iz Voja\xc5\xa1kega opori\xc5\xa1\xc4\x8da \xc5\xbdeljava, ko je opravljal nalogo opazovanja umika JLA iz Slovenije in ko je letel na obmo\xc4\x8dju Kopra, se je usmeril nazaj proti Ljubljani z razlogom porabiti kar najve\xc4\x8d goriva in varno pristati na letali\xc5\xa1\xc4\x8du Letali\xc5\xa1\xc4\x8de Celovec, kjer je uspe\xc5\xa1no pristal. Letalo Mig-21 je bilo zelo nevarno za pristanek s polnimi dodatnimi rezervoarji. S tem svojim domoljubnim dejanjem je prizadejal te\xc5\xbeek moralni in politi\xc4\x8dni udarec agresorski vojski in njenem letalstvu, dr\xc5\xbeavljanom Hrva\xc5\xa1ke pa neizmeren ponos, kljubovanje in rast narodne zavesti v najbolj kriti\xc4\x8dnih dneh Domovinske vojne. 25. oktobra 1991 je cel svet ob fotografiji njega in letala sli\xc5\xa1al besede: \xc2\xbbJaz sem Hrvat, ne morem in no\xc4\x8dem streljati na Hrvate!\xc2\xab (\xc2\xbbJa sam Hrvat, ne mogu i ne\xc4\x87u pucati na Hrvate!\xc2\xab)._NEWLINE_Letalo je potem \xc5\xa1e nekaj \xc4\x8dasa stalo na letali\xc5\xa1\xc4\x8du Celovec, ne da bi vedeli, kaj bi z njim. Avstrijci so ga zatem s pomo\xc4\x8djo letalskih tehnikov iz biv\xc5\xa1e DDR razstavili in shranili v tankovski bazi v Grossmittlu nedale\xc4\x8d od Dunajskega Novega mesta. Za potrebe razstave je bil ponovno sestavljen in se je nekaj let nahajal na letali\xc5\xa1\xc4\x8du Zeltweg. Sedaj je letalo v Zagrebu.\n_START_SECTION_\nVrnitev v domovino\n_START_PARAGRAPH_\nKo se je prvi\xc4\x8d po prebegu vrnil v Glavni \xc5\xa1tab Hrva\xc5\xa1ke vojske v Zagrebu, je v intervjuju na vpra\xc5\xa1anje, ali se po\xc4\x8duti heroja, dejal: \xc2\xbbStoril sem samo to, kar mislim da je dol\xc5\xbenost vsakega dr\xc5\xbeavljana Hrva\xc5\xa1ke. Vsak, ki Hrva\xc5\xa1ko smatra za svojo domovino, mora prispevati k borbi za domovino. Pravi heroji so v Vukovarju in na drugih bojnih linijah, a za mnoge od njih se sploh nikoli ne bo sli\xc5\xa1alo.\xc2\xab\xc2\xa0Leta 1994 je bil izbran za predsednika novonastale Zagreb\xc5\xa1ke zveze na letalsko-tehni\xc4\x8dnem podro\xc4\x8dju. S svojo aktivnostjo je bistveno prispeval k pridobivanju otrok in mladine za programe tehni\xc5\xa1ke kulture. Danes se zveza imenuje po njem.\n_START_SECTION_\nPilot Hrva\xc5\xa1kega vojnega letalstva\n_START_PARAGRAPH_\nRudolf Pere\xc5\xa1in sam in njegova prva lovska eskadrilja so opravljali mnoge bojne naloge in branili Zagreb ter Hrva\xc5\xa1ki zra\xc4\x8dni prostor. Tako je bilo tudi 2. maja 1995, drugega dne Operacije Blisk: v zgodnjih jutranjih urah, ko je opravljal bojno nalogo. Napadal je most na katerem je bil pozneje tudi zamenjan za nekaj srbskih pripadnikov vojske Srbije. Pri Stari Gradi\xc5\xa1ki, je bil njegov MiG-21 verjetno zadet iz protiletalskega oro\xc5\xbeja vrste strela SA-7, tako da je postalo njegovo letalo neupravljivo. Tukaj je portebno dodati da je bil let izdan oziroma so Srbi to\xc4\x8dno vedeli kdo upravlja z letalom. Letalec je bil med tem v odsotnosti obsojen zaradi dezerterstva. Rudolf se je na ekstremno nizki vi\xc5\xa1ini (manj kot 50 metrov) in v nesigurnem nagibu katapultiral, pri \xc4\x8demer je pristal na sovra\xc5\xbenem teritoriju, medtem ko je avion zaradi silne hitrosti vrglo \xc4\x8dez Savo, tako da je letalo strmoglavilo na \xc5\xbee osvobojenem ozemlju. Pere\xc5\xa1in je bil zatem ujet in s tem se je izgubila za njim vsaka sled. Dve leti zatem, 4. avgusta 1997, je srbska stran kon\xc4\x8dno svojcem vrnila njegove posmrtne ostanke. 15. septembra istega leta so ga pokopali na Mirogojskem pokopali\xc5\xa1\xc4\x8du v Zagrebu._NEWLINE_24. junija 2004 so v Gornji Stubici odprli spominski park \xc2\xbbRudolf Pere\xc5\xa1in\xc2\xab, v katerem se nahaja Rudolfov kip in letalo MiG-21, ki je prispelo iz remontnega zavoda v Veliki Gorici. Ob odprtju je obrambni minister Berislav Ron\xc4\x8devi\xc4\x87 izjavil, da bodo posku\xc5\xa1ali iz Avstrije dobiti MiG-21R reg.JRV 26112 takti\xc4\x8dna \xc5\xa1t. letala 112, s katerim je Pere\xc5\xa1in pobegnil. Ostanki MiG-a, ki je bil zadet in sestreljen, so bili kasneje uporabljeni tudi v razstavi o domovinski vojni v Zagrebu.'